เวลาหนูเรียนวิชาคำนวณ เช่น คณิต ฟิสิกส์ เคมี ถ้าใช้สมองหรือความคิดจะปวดหัวข้างซ้ายตลอดแบบจี๊ดๆมากกว่า7ชั่วโมง คือไม่ได้เครียดนะคะ ถ้าหนูใช้ความคิดทีไรปวดหัวทุกที หนูเป็นโรคเกี่ยวกับอะไรไหมคะ
สวัสดีค่ะ อาการปวดศีรษะดังกล่าวมา อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา หรือหากมีความเครียด หรือการใช้ความคิดมากๆติดต่อกันนานๆก็อาจเป็นปัจจัยกระตุ้นให้เกิดอาการได้-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น พักผ่อนให้เพียงพอ ไม่เคร่งเครียดจนเกินไป อาจผ่อนคลายด้วยการทำงานอดิเรกอื่นๆสลับไป รับประทานยาแก้ปวด ยาแก้อักเสบที่ไม่ใช่สเตียรอยด์สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์